อย่าลืม! 2 หลักทรัพย์วิ่งเข้าเกณฑ์ Cash Balance วันนี้
ตลท.จับ APCS และ TPIPL ติด Cash Balance เริ่ม 30 ม.ค.-10 มี.ค.60 พร้อมขยายช่วงดำเนินการ ITEL, PSTC, PSTC-W1 และ TSFตั้งแต่วันที่ 30 ม.ค.-17 ก.พ.60
30 ม.ค. 2560

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ดังนี้ บริษัท เอเซีย พรีซิชั่น จำกัด (มหาชน) หรือ APCS และบริษัท ทีพีไอ โพลีน จำกัด (มหาชน) หรือ TPIPL โดยให้มีผลตั้งแต่วันที่ 30 ม.ค.60สิ้นสุดวันที่ 10 มี.ค.60
ขณะที่ขยายช่วงดำเนินการบริษัท อินเตอร์ลิ้งค์ เทเลคอม จำกัด (มหาชน) หรือ ITEL และบริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC พร้อมด้วยใบสำคัญแสดงสิทธิในการจองซื้อหุ้นสามัญ ของบริษัท เพาเวอร์ โซลูชั่น เทคโนโลยี จำกัด (มหาชน) ครั้งที่ 1 หรือ PSTC-W1รวมทั้งบริษัท ทรีซิกตี้ไฟว์ จำกัด (มหาชน) หรือ TSF โดยให้มีผลตั้งแต่วันที่30 ม.ค.60 สิ้นสุดวันที่ 17 ก.พ.60